FDM revser disse bilmærker med kort garanti - Newsbreak.dk
15. december 2018 09:04 | Af: Peter Koch, pk@newsbreak.dk
En lang række biler sælges med en væsentligt kortere garantiperiode end de syv år, andre mærker sælges med
Volvo giver to års garanti på deres biler og ifølge FDM er Volvo dermed den bilfabrikant i Danmark, der tilbyder den dårligste garanti. Foto: Scanpix/Bob Strong. KLIK VIDERE OG SE FLERE BILER MED EN KORT GARANTIPERIODE.
Citroën/Peugeot giver to års garanti på deres biler. Foto: Scanpix.
Opel giver to års garanti på deres biler. Foto: Scanpix/Ints Kalnins
Mercedes Benz giver to års garanti på deres biler. Foto: Scanpix/Benoit Tessier
Audi/Seat/Skoda/VW giver i udgangspunktet to års garanti på deres biler. Foto: Scanpix.
BMW/Mini giver to års garanti på deres biler. Foto: Scanpix/Regis Duvignau.
Ford giver to års garanti på deres biler. Foto: Scanpix/Shannon Stapleton.
Fiat/Alfa Romeo giver to års garanti på deres biler. Foto: Scanpix/Jonathan Ernst.
Renault giver i udgangspunktet to års garanti. Foto: Scanpix/Gonzalo Fuentes.
En lang række bilmærker får hug af FDM for at tilbyde en kort garanti på nye biler. Det skriver FDM.
”Lidt groft kan man sige, at halvdelen af bilproducenterne, der fastsætter bilens garanti, ikke stoler helt på, at deres produkt kan holde i længere end to år. De tør i hvert fald ikke give en længere garanti mod egne fejl”, siger jurist i FDM, Michael Ern Nielsen, der har gennemgået nyvognsgarantier for de mest solgte bilmærker, til FDM.
Kun 10 bilmærker lever op til de krav, FDM stiller til en bil-garanti. Du kan i galleriet til denne artikel møde de bilmærker, der ifølge FDM bliver soligt med den dårligst mulige garanti.
FDM har tidligere skrevet, at man som køber af en ny bil bør være opmærksom på, at bilfabrikanter i visse tilfælde benytter sig af en såkaldt “nyvognsgaranti.” Det er, ifølge FDM et ord, der i sidste ende bare dækker over det, der i forvejen er omfattet af reklamationsretten.
Når du har et ansvar
Reklamationsretten gælder også for nye biler, og du har to års reklamationsret, når du køber bil i Danmark. Hvis der opstår en mangel på din bil inden for de første seks måneder efter dit køb, skal sælgeren sandsynliggøre, at fejlen også var til stede, da bilen blev solgt, herefter er det op til forbrugeren at bevise det.